Black Dog

«Black Dog» er ein song av det engelske rockebandet Led Zeppelin og den første songen på det fjerde albumet deira, frå 1971. Han vart òg gjeven ut som singel i USA og Australia med «Misty Mountain Hop» på B-sida. Singelen nådde 15. plass i USA og 11. plass i Australia.

I 2004 vart han ranger på 294. plass på lista til Rolling Stone over dei 500 største songane gjennom tidene. Musikkforskaren Deena Weinstein hevda at «Black Dog» er ein av dei lettast gjenkjennelege songane til Led Zeppelin.Deena Weinstein (1991), «Listener's Guide to Heavy Metal» i Heavy Metal: A Cultural Sociology, New York: Lexington Books, ISBN 0-6692-1837-5, s. 278

Inspirasjon og innspeling
Led Zeppelin-bassist John Paul Jones, som skreiv hovudriffet,Dave Lewis (1994), The Complete Guide to the Music of Led Zeppelin, Omnibus Press, ISBN 0-7119-3528-9.Dave Schulps, Interview with Jimmy Page , Trouser Press, October 1977. ønskte å skrive ein song som folk ikkje kunne danse til på grunn av dei buktande riffa og kompliserte rytmeendringane.

I eit intervju forklarte Jones vanskane bandet hadde med å skrive songen:

Tittelen på songen er ein referanse til ein namnlaus svart labrador som vandra rundt utanfor studioet i Headley Grange. Australian Broadcasting Corporation - Triple J Music Specials - Led Zeppelin (first broadcast 12 July 2000)  Hunden har ikkje noko med teksten å gjere, som omhandlar eit desperat ønske om kjærleiken til ei kvinne og lykka som følgjer.

Songen er bygd rundt ein kall-og-svar-dynamikk mellom vokalisten og bandet. Dei acappella-versa med start og stopp var inspirert av Fleetwood Mac-songen «Oh Well» frå 1969. (Led Zeppelin-gitarist Jimmy Page og The Black Crowes spela seinare «Oh Well» på turneen deira i 1999 og tok han med på albumet Live at the Greek.)Black Dog Songfacts. Songfacts. Henta 25. mars 2011.

Trass i det tilsynelatande enkle trommemønsteret, har songen ein kompleks og stadig endrande takt som bandet stundom har hevda for å hindre andre band frå å spele songen. Jones ønskte opphavleg at songen skulle spelast inn i 3/16-takt, men skjønte det vart for vanskeleg å gjenskape live.Dave Lewis (1991), "The Making of Led Zep IV" in Led Zeppelin: A Celebration II, London: Omnibus Press, ISBN 1-84449-056-4, s. 22 På konsertane fjerna Bonham 5/4-variasjonen slik at Plant kunne synge acappella-vokalen før instrumenta kom saman i lag synkronisert.Theodore Gracyk (2007), Listening to Popular Music, Or, How I Learned to Stop Worrying and Love Led Zeppelin, Ann Arbor: University of Michigan Press, ISBN 0-472-06983-7, s. 166 Om ein har volumet høgt nok kan ein høyre Bonham slå stikkene mot kvarandre før kvart riff. Page kommenterte dette i eit intervju med Guitar World i 1993:

Lydane heilt i starten av songen er Page som varmar opp den elektriske gitaren sin. Han kalla det «vekke armeen av gitarar» - som er ei fleirsporsinnspeling i lag med elektrisk bassgitar.

Under den siste soloen kan ein høyre Robert Plant stønne og skrike i bakgrunnen Etter kring fire minuttar seier han «Push me babe, push me babe». Det er òg i denne delen av songen at Robert Plant når den høgaste tonen på alle Led Zeppelin-innspelingane. Han når han mellom den andre og tredje repetisjonen i uttoninga under gitarsoloen (ved 3:49 ut i songen). Han var kjend for å kunne klare ein høg G dei første åra han song i bandet, men ser her ut til å nå A5.

Konsertar
«Black Dog» vart spela mykje på konsertane til bandet. Han vart første gong spela i Ulster Hall i Belfast den 5. mars 1971, der dei første gong òg spela «Stairway to Heaven». Han vart spela på kvar turne ut 1973. I 1974 vart han spela som ekstranummer som ein del av ein medley med «Whole Lotta Love», men vart lite spela i 1977. Han vart igjen henta fram i 1979 og 1980.

På konsertane opna dei ofte med dei første taktane av «Out on the Tiles» som introduksjon til «Black Dog», bortsett frå i 1973 då dei nytta riffet frå «Bring It On Home» som introduksjon.

«Ah-ah»-refrenga vart ofte sungen som kall-og-svar mellom Plant og publikum.

Konsertopptak av songen finst i filmane The Song Remains the Same og Led Zeppelin DVD, samt albuma How the West Was Won og Led Zeppelin BBC Sessions.

«Black Dog» vart spela på konserten for Ahmet Ertegün i O2 Arena i London den 10. desember 2007.

Plant sampla songen på solosongen «Tall Cool One» og «Your Ma Said She Cried In Her Sleep Last Night». Page and Plant spela ein oppdatert versjon av songen på turneen sin i 1995. Robert Plant spela òg songen på soloturneen sin i 2005 og dette finst på DVDen Soundstage: Robert Plant and the Strange Sensation. Robert Plant og Alison Krauss song ofte «Black Dog» på turneen sin i USA og Europa i april og mai 2008.

Lovord
 Publikasjon Land Lovord ÅrRangering Classic Rock USA The Top Fifty Classic Rock Songs of All Time 1995 18 The Guitar USA Riff of the Millenium 1999 7 Rolling Stone USA The 500 Greatest Songs of All Time 2003 294 Q Storbritannia 1010 Songs You Must Own! 2004 * Blender USA The Greatest Songs Ever! 2005 * Bruce Pollock  USA The 7,500 Most Important Songs of 1944-2000 2005 * Q Storbritannia The 20 Greatest Guitar Tracks 2007 1

(*) uordna liste.

Medverkande
 Robert Plant - vokal
 Jimmy Page - gitarar
 John Paul Jones - bassgitar
 John Bonham - trommer

Andre versjonar

Ronnie James Dio spela songen med bandet sitt Elf tidleg i 1970-åra
 1972: CCS (C.C.S. 2)
 1975: Eumir Deodato (First Cuckoo)
 1988: Newcity Rockers (Newcity Rockers) 
 1990: Dread Zeppelin (Un-Led-Ed)
 1992: Foley (7 Years Ago... Directions in Smart-Alec Music)
 1993: Paul Shaffer (The World's Most Dangerous Party)
 1995: Hampton String Quartet (Sympathy for the Devil)
 1997: John Farnham (Anthology 3: Rarities [konsert 1996])
 1997: John Lee Sanders (World Blue)
 1999: Coalesce (There Is Nothing New Under the Sun EP)
 1999: Jizzy Pearl (The Song Remains Remixed: A Tribute to Led Zeppelin)
 1999: Johnny Favourite (Holiday Romance: Swing Collection)
 2001: Out of Phase (A Tribute to Led Zeppelin IV)
 2002: Tony Levin (Double Espresso)
 2002: Masterplan (The Music Remains the Same: A Tribute to Led Zeppelin)
 2002: Issa (The Electronic Tribute to Led Zeppelin)
 2003: Heart (Alive in Seattle [konsert 2002])
 2003: Tracy Bonham (Bee EP)
 2004: Page and Plant (No Quarter: Jimmy Page & Robert Plant Unledded DVD)
 2004: Tracy G (Deviating from the List)

 2004: Tuba Gitarra & Bateria (TubaGitarra&Bateria)
 2005: Hayseed Dixie (A Hot Piece of Grass)
 2005: Larry Coryell, Victor Bailey, & Lenny White (Elektrisk)
 2005: James Ryan (Led Zeppelin Salute: Get the Led Out!)
 2005: Led Zepagain (A Tribute to Led Zeppelin)
 2006: Robert Plant & The Strange Sensation (Robert Plant & The Strange Sensation)
 2006: Zepparella (Live at 19 Broadway [recorded 28 October 2005])
 2006: Franck Tortiller & Orchestre National de Jazz (Close to Heaven: A Led Zeppelin Tribute)
 2006: Studio 99 (Led Zeppelin: A Tribute)
 2007: Spahn Ranch (The Many Faces of Led Zeppelin [remix])
 2007: Finn and the Sharks (Breakfast Special)
 2007: The Boys from County Nashville (Long Ago and Far Away: The Celtic Tribute to Led Zeppelin)
 2008: Ted Kooshian (Ted Kooshian's Standard Orbitkvartett)
 2008: Keith Emerson (Led Box: The Ultimate Led Zeppelin Tribute)
 2008: Mads Tolling Trio (Speed of Light)
 2008: Debbie Landry (Misty Mountain Hop: A Millennium Tribute to Led Zeppelin)
 2009: Momentary Prophets (Quickening)

Samplingar
 1988: NOFX («Shut Up Already»)
 1988: Robert Plant («Tall Cool One»)
 1990: Daddy Freddy («Daddy Freddy's In Town»)
 2003: Scott McAllister («Black Dog Clarinet Concerto»)
 2009: T.I. («Make You Sweat»)

Andre versjonar
 Tori Amos har spela songen på fleire konsertar.
 «Weird Al» Yankovic nytta delar a songen i «Trapped in the Drive-Thru».

Kjelder

Denne artikkelen bygger på «Black Dog (song)» frå ,  den 25. mars 2011. 
 oppgav desse kjeldene:
Lewis, Dave (2004) The Complete Guide to the Music of Led Zeppelin, ISBN 0-7119-3528-9
Welch, Chris (1998) Led Zeppelin: Dazed and Confused: The Stories Behind Every Song, ISBN 1-56025-818-7

Kategori:Singlar frå 1971
Kategori:Songar frå 1971
Kategori:Atlantic Records-singlar
Kategori:Led Zeppelin-songar
Kategori:Songar skrivne av Jimmy Page
Kategori:Songar skrivne av John Paul Jones
Kategori:Songar skrivne av Robert Plant
Kategori:Songar produserte av Jimmy Page
Kategori:Songar om hundar
 300